હાર્દિકના આંદોલનના કારણે પાટીદાર સમાજ સહિત અન્ય બિન અનામત વર્ગમાં પણ અનામતના કારણે તેમને શિક્ષણ અને નોકરીમાં પૂરતી તકો મળતી નથી તેવી લાગણી ઉભી થવા પામી હતી. પાટીદાર સમાજમાં આંદોલનની અસર એટલી મજબૂત હતી કે, ઠેરઠેર જાહેરમાં એવો વિરોધ થતો હતો કે ભાજપ્ના મંત્રીઓ, ધારાસભ્યો, સાંસદો અને મોટા મોટા નેતાઓને પણ તેમના કાર્યક્રમો પડતા મૂકીને જવાની ફરજ પડતી હતી. ભાજપ્ના કહેવાતા કોઇ પાટીદાર નેતાઓ આંદોલન અટકાવવામાં કે તેના થકી પક્ષને થઇ રહેલું નુકસાન અટકાવવામાં સફળ નિવડી શકયા ન હતા.